section_heading: Period do 2. svjetskog rata
paragraph_text: Prvu utakmicu klub iz Gline odigrao je 12. kolovoza 1913. godine, kada neimenovani dopisnik iz Gline javlja da je domaći Banovac ugostio Odjel Hrvatskog sokola iz Siska i izgubio utakmicu rezultatom 4:1. Pretvaranje Ferijalnog u stalni klub spriječio je, nažalost, Prvi svjetski rat. Nakon 1. svjetskog rata klub se obnavlja 1920. godine, sada pod novim imenom - Glinski športski klub (GŠK). Prva zapisana utakmica novog kluba odigrana je u Petrinji, gdje je domaći NK Slaven Petrinja pobijedio goste iz Gline 2:1. Glinska općina klubu dodjeljuje zemljište zvano Oberstarija koje će se preurediti u nogometno igralište i svečano otvoriti u proljeće 1939. kada gostuje slavni zagrebački HAŠK pobjedom nad Glinjanima 4:2.